NaiveNeuron/SloPal huggingface dataset:
J. Valocký, poslanec: (2007-07-02):
Chcel by som povedať občanom Slovenskej republiky jedno. Ak ste si všimli všetky diskusné príspevky okrem jedného, ktorý bol pána poslanca Slafkovského, videli ste, že sa dotýkali súkromných poisťovní. Prečo sa dotýkali súkromných poisťovní? Pretože súkromné poisťovne vykazujú zisk 1,5 mld.  korún. Vôbec sme týchto 1,5 mld. korún nedostali do systému, nie je to pravda. Som riaditeľ nemocnice, viem, majú podobné ceny, ako ich má Všeobecná zdravotná poisťovňa. Chcel by som povedať ešte občanom Slovenskej republiky, keďže opoziční poslanci odišli. (Reakcia z pléna.) Prepáčte. Chcel by som povedať asi toľko, na čo je malému Slovensku šesť poisťovní. Na to, aby tieto poisťovne žrali peniaze na svoje náklady, alebo potrebujeme peniaze do slovenského zdravotníctva? Hľadáme do zdravotníctva peniaze, sme osočovaní, sme zlí, sme antisociálni, sme socialisti a pomaly nie komunisti. Ja sa pýtam, ako do zdravotníctva dostaneme peniaze. Samozrejme, nechceli poslanci opozície počuť veci, ktoré sú v správe, ale škoda, že sme neprečítali celú správu, aby občan Slovenskej republiky, aj ten, ktorý nemá internet, sa dozvedel, že napr. bolo odštátnenie množstva činností, napr. bol vytvorený moloch Fakultná nemocnica Bratislava, kde ale predtým, ako ho spojili, ho odštátnili a osekali mu ruky. Odštátnili činnosti, ktoré potrebovala táto fakultná nemocnica na svoju činnosť. Neboli sme to my, ktorí sme navýšili fakultným nemocniciam o 100 % príjmy. A neboli sme to ani my, ktorí tieto  fakultné nemocnice  vytvorili. Ďalej chcem povedať občanom Slovenskej republiky, že treba si túto správu, pokiaľ možno, prečítať, kde v minulosti bol čerpaný Projekt technickej pomoci zo Svetovej banky, kde sa zobralo odtiaľ 428 mil. A boli implantované  a posúvané spoločnostiam, ktoré sú vymenované aj menovite v tejto správe o slovenskom zdravotníctve. Neustále nás opozícia kritizuje, že nič nerobíme. Nie je to pravda. Nechceme urobiť chyby také, ako sa urobili  pri prijatí minulých zákonov, keď boli o 14 dní, o dva mesiace a niekoľkokrát novelizované. Ministerstvo zdravotníctva určite na jeseň príde s víziou zdravotníctva Slovenskej republiky a budú aj riešenia, za ktoré určite budeme opozíciou kritizovaní. To je asi všetko, čo som chcel povedať. Ešte by som chcel povedať jednu vec. Na verejnú informačnú kampaň bolo vyčerpaných cirka 100 mil. a na nákup médií 58,7 mil. Toto všetko je uvedené v správe. Bolo to vyčerpané na reformu, ktorú odsúdilo 70 % občanov Slovenskej republiky. Pýtam sa, pre koho bola urobená táto reforma. Bolo to pre občana alebo pre privátne spoločnosti? Ďakujem pekne. (Potlesk.)
B. Bugár, podpredseda NR SR: (2002-08-20):
A. M. Húska, poslanec: Ďakujem. Ja chcem len upozorniť, že je samozrejme dobré, že máme, že máme hnutia, ktoré sa zapodievajú oblasťou ekológie, ktoré sa zapodievajú nebezpečiami, ktoré vyvoláva aj civilizácia, ale som zásadne proti tomu, aby sme postupovali takým skratovým spôsobom, že teraz hovoríme o povodniach, pričom vieme, že pri nich meriame, či ide o storočnú, päťstoročnú alebo tisícročnú vodu, teda cyklicky sa objavujúce alebo nepravidelne sa objavujúce javy a spájame ich bezprostredne s výsledkami posledného storočia. To jednoducho nie je celkom správne, veď len dôb zľadovenia, glaciálnych dôb a medzidôb bolo vyše tisícpäťsto medzidôb. Napríklad všetky púštne útvary, ktoré vznikajú zase nedostatkom vody, vznikali v minulých miliónoch rokov, jednoducho nespájajme veci, ktoré sú nie celkom bezprostredne spojiteľné, a nesmieme traumatizovať aj občanov stále hrozbami ďalšej a ďalšej vízie konca sveta. Jednoducho máme problémy, samozrejme, civilizácia prináša so sebou naozaj veľké problémy, ale nemôžeme živelné pohromy spájať bezprostredne s činnosťou posledných päťdesiatich alebo sto rokov.
P. Hrušovský, predseda NR SR: (2004-01-21):
(Hlasovanie.) 143 prítomných, 64 za návrh, 20 proti, 59 sa zdržalo. Pozmeňujúci návrh pána poslanca Horáka sme neschválili. Prosím, ďalší návrh.
Žiga, Peter, podpredseda NR SR (2024-02-01):
Ďalším vystupujúcim v rozprave je pán poslanec Kéry. Keďže nie je v sále, stráca poradie. A ďalším vystupujúcim je pán poslanec Hlina, nech sa páči. (Reakcia z pléna.) Dobre.
Osuský, Peter, poslanec NR SR (2019-05-14):
Prosil by som... A ďakujem, ďakujem, pán predsedajúci. Kolegovia, poviem vám jednu vec. Viete, podľa tejto logiky, ktorú vy hovoríte, nepochybne je Felvidék Uhorsko. Podľa tejto teórie, ktorú hovoríte, je Königsberg Königsberg a žiaden Kaliningrad, rodisko Kantovo. To znamená, ak obhajujete Krym v porovnaní s Taiwanom, tak musíte zároveň obhajovať jednotné tisícročné Uhorsko a východné Prusko. To znamená, východné Prusko bolo osídlené Nemcami, Nemcami a Nemcami, ktorí boli vyhnaní. Ale bolo to preto, lebo sa niečo politicky udialo. Tak ako my sme vznikli preto, lebo sa niečo politicky udialo. A Čankajšek bojoval roky s Mao Ce-tungom proti japonskej okupácii, takže vtedy nevadil ani tým červeným, že je takzvaný fašista, ako teraz náhle zistil kolega Blaha. Nie, nie je to tak. A ak hodnotíme krajiny podľa toho, v akom stave dnes sú, tak neexistuje žiaden nárok veľkej Číny na vôľu dvadsiatich dvoch a pol milióna Taiwancov. Tak ako neexistoval nárok Uhorska na to, že aby Felvidék mohol odísť, bolo treba celouhorské referendum, ktoré by to odsúhlasilo. My sme vznikli proti tomu, čo sa dnes nazýva medzinárodné právo. My sme vznikli ako výsledok vojny a, chvalabohu, že sme vznikli. Som šťastný a vďačný a moji predkovia bojovali za vznik Slovenského štátu. Nielen Štefan Osuský. I môj druhý pradedo bol signatár Martinskej deklarácie. A som rád, že sme vznikli. Ale nemôžem upierať iným, aby mali právo na svoju slobodu, ak ju neupieram nám. A to je rozdiel medzi tým, ako vidí svet poslanec Blaha a ako ho vidím ja.
Pellegrini, Peter, predseda NR SR (2015-06-30):
Prezentujme sa a hlasujme o návrhu pani spravodajkyni, ktorým Národná rada berie na vedomie správu Slovenského pozemkového fondu za rok 2014. (Hlasovanie.) Prítomných 139 poslancov, za hlasovalo 84, proti bol 1, zdržalo sa 53 poslancov, nehlasoval 1 poslanec. Konštatujem, že sme schválili uznesenie k výročnej správe Slovenského pozemkového fondu. Teraz poprosím pána poslanca Kondróta, aby uviedol hlasovanie k návrhu výročnej správy o činnosti Fondu národného majetku za rok 2014 (tlač 1559). Nech sa páči, pán poslanec, máte slovo. (Hlasovanie o návrhu Výročnej správy o činnosti Fondu národného majetku Slovenskej republiky za rok 2014 , tlač 1559.)
Blanár, Juraj, podpredseda NR SR (2020-11-25):
Ďalší – pán poslanec Svrček. Nech sa páči s faktickou poznámkou.
Danko, Andrej, podpredseda NR SR (2024-04-24):
Pani poslankyňa Števulová.
P. Paška, predseda NR SR: (2010-02-09):
(Hlasovanie.) 140 prítomných, 126 za, 11 sa zdržalo, 3 nehlasovali. Návrhy sme neschválili. Pán poslanec Richter uvedie v prvom čítaní hlasovanie o zákone č. 8/2009 Z. z. o cestnej premávke. Je to tlač 1412.
Galko, Ľubomír, poslanec NR SR (2023-12-06):
Navrhujem, aby bola do návrhu programu 6. schôdze Národnej rady Slovenskej republiky doplnená parlamentná tlač č. 69, návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky, ktorým sa pripája k záverom zo zasadnutia Európskej rady z dní 26. a 27. októbra 2023, ktoré za Slovenskú republiku podporil predseda vlády Slovenskej republiky Robert Fico vo veci odsúdenia útočnej vojny Ruska proti Ukrajine a odsúdenia Hamasu za brutálne a nerozlišujúce teroristické útoky v Izraeli. Odôvodnenie. Na základe harmonogramu schôdzí Národnej rady na mesiace november a december, ktorý je zverejnený na webovom sídle, sme v termíne na doručenie návrhov zákonov 20. novembra 2023 doručili do podateľne návrh na prijatie predmetného uznesenia. Bez zákonných dôvodov a len na základe ľubovôle nebol tento návrh zaradený. Preto navrhujem, aby bol dodatočne zaradený.
Blanár, Juraj, podpredseda NR SR (2021-05-12):
Pán poslanec Peter Kremský, nech sa páči.
Dostál, Ondrej, poslanec NR SR (2017-06-14):
Pán poslanec Hrnko, veľmi sa mi páčila tá vaša veta, že tak, ako ste vy hľadali možnosť odstrániť Petranského, tak aj my hľadáme, potom ste to nejako zahovorili, ale to bolo také veľmi milé prerieknutie a teda som vám zaňho vďačný. Tri veci by som vám chcel povedať. Po prvé, vtáka poznáte po perí, strom poznáte po ovocí. Ja neviem, s kým sa kamarátil alebo nekamarátil pán Krajňák, pán Lacko, aké mal kto vzťahy, dôležité je, čo robí Ústav pamäti národa. Ústav pamäti národa si v súčasnosti plní svoju funkciu, pre ktorú bol vytvorený a ktorú si zo zákona plniť má. A že ho v tejto situácii vy chcete nejako destabilizovať alebo posunúť niekam inam, hovorí veľa o vašich motívoch. Tvrdíte, druhá vec, že som si zle niečo prečítal, keď tvrdím, že to má byť nejaký kolektívny orgán, správna rada a ako má správna rada ako kolektívny orgán vo funkcii štatutára nahradiť predsedu správnej rady ako štatutára v tej každodennej agende. Vy mi tvrdíte, že sa tam vytvára nejaký štatutár mimo správy úradu? Pán poslanec Hrnko, vy ste si zle prečítali ten návrh, ktorý ste obhajovali, nič tam také nie je. Štatutárny orgán sa mení z individuálneho na kolektívny, z predsedu správnej rady na správnu radu. Ak mi neveríte, tak sa spýtajte predkladateľov návrhu zákona, je to tak, ja som si to dobre prečítal na rozdiel od vás. Posledná vec a ja sa musím ohradiť voči tomu, čo ste povedali na adresu Jána Langoša. Ján Langoš určite tento zákon nepresadil, aby si vytvoril nejakú fabriku. Ján Langoš mal hlboký záujem o túto tému a mali by sme mu byť všetci vďační, že takýto zákon sa podarilo prijať vďaka nemu. (Potlesk.)
Kollár, Boris, poslanec NR SR (2022-11-30):
Prosím, prezentujme sa a hlasujeme. (Hlasovanie.) Prítomných 137 poslancov, za 85, pardon, za žiadny, proti 85, zdržalo sa 50, nehlasovali 2. Uvedený návrh sme neschválili.
Laurenčík, Milan, podpredseda NR SR (2021-11-05):
V zmysle § 28 ods. 1 požiadal o možnosť vystúpiť v rozprave pán minister životného prostredia Ján Budaj. Pán minister, nech sa páči, rečnícky pult je na dvadsať minút váš.
Viskupič, Marián, poslanec NR SR (2022-06-22):
No, takže toto sú, toto sú ďalšie veci. Keď chceme pomáhať aj takto sa dá. Proste len musí byť vôľa. Čiže treba robiť viacero drobných, menších opatrení. Každé pomôže niečo. Jasné, že každé je to možno pár centov, ale to sú tie veci, ktoré uľahčujú ľuďom. A potom ešte v súvislosti s tým, že najlepšie riešenia sú také, že nie že treba ľuďom zobrať a potom nejakým vyvoleným dáte. Dobré riešenia sú tie, ktoré ľuďom nezoberú. Nechajú im tie peniaze, ktoré si ľudia teda v pote tváre zarobili a oni, tí ľudia najlepšie vedia, najefektívnejšie vedia využiť peniaze, ktoré majú k dispozícii. Tretí základný dôvod, veľmi utrpia samosprávy a ich obyvatelia. Takéto zásadné približne pol miliardové medziročné krátenie rozpočtov obcí a miest a VUC-iek je absolútne ako mimo, už keď nič iné, tak akúkoľvek ekonomickú teóriu nemôžte medziročne proste robiť také zásahy, že ja neviem, 15 – 17 % príjmov zoberiete niekomu. Pozrime sa na to fakt tak, ako to pán minister hovorí. Tak štátny rozpočet má dvojciferné 15-, 17- skoro 20-percentné medziročné nárasty príjmov a plače, že tvrdí, že nie je možné zostaviť rozpočet, že to nedokážu. A zároveň obciam odkazuje, no tak trošku si utiahnite opasok, zvýšte efektívnosť a vy to vlastne zvládnete, keď nebudete mať žiadny nárast. Prípadne, že teda možno, možno budete mať aj pokles, hej. To je jednoducho veľmi, veľmi ťažko realizovateľné. Proste obce budú musieť, samozrejme, znižovať výdavky a zvyšovať príjmy. Zvyšovať príjmy znamenajú miestne dane, miestne poplatky a ešte viac platenia aj v tej materskej škôlke obecnej, aj všade inde, aj možno za psa, za čokoľvek. A znižovať výdavky zasa znamená, no proste okej, nejaká efektívnosť vždy je na mieste, ale viete, to je také, že efektívnosť, možno prestanú podporovať šport, možno ďalšie veci. No viacej nestihnem. Ďakujem pekne.
Švejna, Ivan, poslanec NR SR (2012-08-03):
Ďakujem za možnosť reagovať. Budem reagovať len na kolegu Blanára. Čiastočne s tým súhlasím, ale ja som sa už vyjadroval aj hlavne teda v tom prvýkrát, keď sme rokovali o tomto skrátenom konaní, ale to moje vystúpenie bolo hlavne sústredené na zdôvodnenie, zdôvodnenie, prečo musí byť skrátené. To znamená, že stav verejných financií, hej. Preto bolo to moje vystúpenie. A, samozrejme, v rozprave, už konkrétne vystúpim k dôchodkom a k týmto záležitostiam. Takže mne išlo teraz vysvetliť to zdôvodnenie, že obávam sa že to zdôvodnenie je nedostatočné na to, aby sme to v skrátenom konaní robili. Ďakujem.
P. Hrušovský, podpredseda: (2001-09-17):
(Hlasovanie.) Prítomných je 103 poslancov, za 97, proti 1, zdržali sa 2, nehlasovali 3. Návrh sme schválili. Ďalší návrh. J. Klemens, poslanec: Teraz prosím, pán predsedajúci, aby ste dali hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie šiestim výborom, a to: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre pôdohospodárstvo, Výboru Národnej rady Slovenskej republiky pre verejnú správu, Výboru Národnej rady Slovenskej republiky pre hospodárstvo, privatizáciu a podnikanie a na základe návrhu pani poslankyne Angelovičovej aj Výboru Národnej rady Slovenskej republiky pre životné prostredie a ochranu prírody. Ďalej, aby týmto hlasovaním za gestorský výbor určila Výbor Národnej rady Slovenskej republiky pre pôdohospodárstvo s tým, že určené výbory návrh prerokujú do 17. októbra tohto roku a gestorský výbor do 19. októbra tohto roku. Prosím, dajte hlasovať.
Žiga, Peter, podpredseda NR SR (2024-06-20):
Prezentujme sa a hlasujme. (Hlasovanie.) 78 prítomných, 78 za. Návrh sme schválili. Pristúpime k tretiemu čítaniu o návrhu zákona, otváram rozpravu v rámci tretieho čítania. Chcem sa opýtať, či sa hlási niekto do rozpravy. 	Konštatujem, že nikto sa nehlási, končím možnosť prihlásiť sa do rozpravy a vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Osuský, Peter, poslanec NR SR (2018-06-18):
... neznámych legionárov nám túto republiku, riskujúc svoje životy a padajúc v bitkách v Bachmači, Vouziers, Doss Alto, na sibírskej magistrále, túto republiku vybojovali. A oni nemajú štátny sviatok. Nemajú, hoci sa o tento štát zaslúžili viac ako ktokoľvek iný. Všetkým tým sme to dlžní a verím, že raz, keď nie teraz, tak raz príde deň, keď si občania zvolia takú snemovňu, ktorá tento zákon príjme. Ďakujem.
Figeľ, Ján, podpredseda NR SR (2013-01-31):
Ctené dámy poslankyne, páni poslanci, pokračujeme v rokovaní tretieho dňa 14. schôdze Národnej rady podľa schváleného programu druhým čítaním o vládnom návrhu zákona o integrovanej prevencii a kontrole znečisťovania životného prostredia a o zmene a doplnení niektorých zákonov . Vládny návrh zákona je uvedený pod tlačou 277. Spoločná správa výborov má tlač 277a. Prosím teraz ministra životného prostredia pána Petra Žigu, aby vládny návrh zákona uviedol. Nech sa páči.
Muránsky, Peter, poslanec NR SR (2011-10-18):
Ďakujem, pán predsedajúci. Výbor Národnej rady pre pôdohospodárstvo a životné prostredie podáva Národnej rade Slovenskej republiky v súlade s § 79 ods. 1 zákona č. 350/1996 Z. z. o rokovacom poriadku túto informáciu výborov Národnej rady. Národná rada Slovenskej republiky schválila dňa 14. septembra 2011 zákon, ktorým sa mení a dopĺňa zákon č. 194/1998 Z. z.. Prezident Slovenskej republiky však podľa č. 102 ods. 1 písm. o) ústavy vrátil zákon na opätovné prerokovanie. V súlade s citovaným rozhodnutím potom rokovali o zákone vrátenom prezidentom tieto výbory: výbor ústavnoprávny a výbor pre pôdohospodárstvo a životné prostredie. Prezident Slovenskej republiky vo svojom rozhodnutí zo dňa 7. októbra 2011 uviedol dôvody na vrátenie zákona. Navrhol, aby Národná rada po opätovnom prerokovaní zákon schválila so zmenami tak, ako ich máte v rozhodnutí pána prezidenta. Ústavnoprávny výbor vo svojom uznesení č. 315 z 10. októbra 2011 odporúča schváliť, aby Národná rada schválila vrátený zákon s pripomienkami upravujúcimi účinnosť tohto zákona. Avšak výbor pre pôdohospodárstvo a životné prostredie prerokoval vrátený zákon a odporúča prerokovaný zákon opätovne schváliť so všetkými pripomienkami pána prezidenta. Gestorský výbor prerokoval spoločnú správu, avšak výbor neschválil spoločnú správu výborov. Ďakujem pekne.
Paška, Pavol, predseda NR SR (2013-11-26):
Pani poslankyňa Žitňanská.
Bugár, Béla, podpredseda NR SR (2011-02-11):
Pán poslanec Pado.
Jurčík, Ľudovít, poslanec NR SR (2011-03-30):
Vážení kolegovia, pán predsedajúci, vzhľadom na to, že včera som neprečítal celý pozmeňujúci návrh, tak dovoľte, aby som to urobil ešte raz s tým, že vás skúsim požiadať o to, aby som nemusel čítať odôvodnenia, lebo tie sú zhruba dvakrát toľko väčšie ako samotné znenie zákona. Je všeobecný súhlas s tým? Môžem poprosiť... (Prerušenie vystúpenia predsedajúcim.)
Zmajkovičová, Renáta, podpredsedníčka NR SR (2013-06-17):
V rozprave vystúpi pán poslanec Hlina, nech sa páči.
Sulanová, Magdaléna, poslankyňa NR SR (2023-06-20):
Áno. Pardon, ospravedlňujem sa, áno.
Laššáková, Jana, podpredsedníčka NR SR (2014-09-09):
Pán poslanec Brocka, nech sa páči.
Laššáková, Jana, podpredsedníčka NR SR (2014-12-10):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je to... (Reakcia z pléna.) Aha, nech sa páči. Ospravedlňujem sa, nech sa páči, pán predkladateľ.
Šimečka, Michal, podpredseda NR SR (2024-02-06):
Ďakujem pekne. Pani poslankyňa Števulová.
Jurinová, Erika, podpredsedníčka NR SR (2014-10-21):
Pán poslanec Gál.
Bugár, Béla, podpredseda NR SR (2017-12-01):
Takže, vážení študenti, teraz ste mohli teda zistiť rozdielny slovník povedzme dvoch vystupujúcich poslancov. (Potlesk.) Pani poslankyňa Grausová.
Hrušovský, Pavol, podpredseda NR SR (2010-12-14):
Hlasujeme o návrhu prerokovať zákon v treťom čítaní. (Hlasovanie.) 144 prítomných, 79 za, 38 proti, 27 sa zdržalo. Návrh sme schválili. Pristúpime k tretiemu čítaniu . Otváram rozpravu, ktorú z dôvodu, že sa nik z prítomných pánov poslancov do rozpravy neprihlásil, vyhlasujem za skončenú. Pristúpime k hlasovaniu o návrhu zákona ako celku so schválenými pozmeňujúcimi návrhmi a odporúčaním gestorského výboru...
P. Hrušovský, predseda NR SR: (2004-12-15):
(Hlasovanie.) 117 prítomných, 106 za návrh, 1 proti, 8 sa zdržalo, 2 nehlasovali. Návrh sme schválili. Poprosím teraz pani poslankyňu Sabolovú, aby z poverenia výboru pre ľudské práva, národnosti a postavenie žien predložila návrh uznesení k návrhu skupiny poslancov Národnej rady Slovenskej republiky na vydanie zákona o nehumánnosti a nespravodlivosti kapitalistického politicko-ekonomického systému nastoleného na Slovensku po roku 1989 , ktorý prerokúvame ako tlač 956 pod poradovým č. 68. Nech sa páči, pani poslankyňa.
P. Hrušovský, predseda NR SR: (2004-03-12):
Páni poslanci, prerušujem rokovanie 22. schôdze. Budeme pokračovať v rokovaní po skončení rokovania 23. schôdze, ktorú začíname v utorok ráno o 9.00 hodine. Pravdepodobne pokračovať v 22. schôdzi budeme v stredu ráno o deviatej podľa priebehu rokovania 23. schôdze. Ďakujem pekne. Prajem vám príjemnú sobotu, nedeľu. Dovidenia v utorok. (Prerušenie rokovania o 13.05 hodine.)
Bugár, Béla, podpredseda NR SR (2016-10-12):
Pán poslanec Beblavý.
Paška, Pavol, predseda NR SR (2013-09-03):
(Hlasovanie.) 141 prítomných, 57 za, 78 proti, 3 sa zdržali, 3 nehlasovali. Návrh sme nepostúpili do druhého čítania. Pán poslanec Štefanec uvedie hlasovanie o návrhu poslancov Pavla Freša a Ľudovíta Kaníka na vydanie zákona o samosprávnych krajoch, je to tlač 565. [Hlasovanie o bode prerokovanom na 21. schôdzi NR SR, a to o návrhu poslancov Národnej rady Slovenskej republiky Pavla Freša a Ľudovíta Kaníka na vydanie zákona, ktorým sa mení a dopĺňa zákon č. 302/2001 Z. z. o samospráve vyšších územných celkov (zákon o samosprávnych krajoch) , tlač 565.]
Figeľ, Ján, podpredseda NR SR (2015-12-04):
Ďakujem pekne. Otváram rozpravu, do ktorej som písomne dostal tieto prihlášky: za kluby pán Gábor Gál, Daniel Lipšic a Pavol Zajac, teda za kluby MOST – HÍD, OĽaNO a KDH, a individuálne pán Ľubomír Galko, Igor Hraško, Alojz Hlina, Helena Mezenská a Jozef Viskupič. Nech sa páči v tomto poradí ako prvý rečník Gábor Gál za klub MOST – HÍD.
Grendel, Gábor, podpredseda NR SR (2022-10-18):
Otváram rozpravu, do ktorej som dostal dve písomné prihlášky, a to od pána poslanca Kristiána Čekovského, člena klubu OĽANO, a od pána poslanca Milana Mazureka. Ako prvý teda vystúpi pán poslanec Kristián Čekovský.
Osuský, Peter, poslanec NR SR (2017-02-14):
Ďakujem pekne. No, ja by som rád podporil predovšetkým tú úvahu kolegu Poliačika, ktorý hovorí o tom, že ak sme v zlom status quo, tak také tie zvyčajné úvahy, že treba riešiť veci systematicky, na to slovo som, a systémovo, som alergický, lebo to znamená neriešiť ich nikdy. To znamená, to je zaklínadlo, ktoré znamená, to treba riešiť systémovo, nie je povedané, kto to bude riešiť systémovo, kedy to bude riešiť systémovo a kedy bude výsledok systémového riešenia. Takže kroky dobrým smerom sú vždy pozitívne, i keď niekto bude volať z pozadia o systémovom riešení, pričom samého ho ani nenapadlo systémovo zlú situáciu riešiť. A pokiaľ ide o tú, by som povedal, zriedkavosť alebo málopočetnosť, a tým pádom nezdaňovanie, viete, ja mám kolegu, ktorý sa venuje úplne inej oblasti, ale napriek tomu chová ovce. Netušili by ste o takom človeku, že chová ovce, nechová ich v Bratislave, chová ich tam, kde má chalupu atď. Starajú sa mu o to aj ľudia, ale jednoducho, i keď nie je odkázaný na príjem z chovu oviec, tak to robí kontinuálne, teda sústavne, a keby tie ovce, ktoré sa mu tam kotia, jahence, predával, no tak nevidím dôvod, prečo by sme, aj keď je to preňho úplne vedľajšia činnosť, mali túto vec nechať bezzdanenú, a potom je to len otázka veľkosti. A čo tak žriebätá a kone? Spústa ľudí miluje kone, má svojho koňa, možno má kobylu, možno tá kobyla raz za čas vrhne žriebä a možno to žriebä dorastie a predá sa. To má byť vyňaté z bežných noriem zdaňovania? Však je to len občas, kobyla nemá šestnásť žriebät ročne, ale jednoducho nevidím dôvod, prečo by mali platiť podľa veľkosti... (Prerušenie vystúpenia časomerom.)
Kavecká, Monika, poslankyňa NR SR (2022-05-25):
Ďakujem veľmi pekne. Vážený pán predseda, vážené kolegyne, kolegovia, zápisnica o výsledku verejného hlasovania o návrhu na voľbu predsedu Najvyššieho kontrolného úradu Slovenskej republiky, ktoré sa konalo 25. mája 2022. Na verejné hlasovanie o návrhu na voľbu predsedu Najvyššieho kontrolného úradu Slovenskej republiky bolo vydaných a poslanci si osobne prevzali 130 hlasovacích lístkov, teda na voľbe bolo prítomných 130 poslancov. Pri vykonaní verejného hlasovania overovatelia Národnej rady Slovenskej republiky spočítali hlasy a zistili, že vo verejnom hlasovaní o návrhu na voľbu predsedu Najvyššieho kontrolného úradu Slovenskej republiky jeden z jednych poslancov neodovzdal hlasovacie lístky. Z 29, zo 129 odovzdaných hlasovacích lístkov bolo 4 neplatné a 125 platných. Podľa platných hlasovacích lístkov overovatelia zistili, že – za Ľubomír Andrassy hlasovalo 75 poslancov, proti hlasovalo 10 poslancov, zdržalo sa hlasovania 40 poslancov, – za Štefan Kišš hlasovalo za 20 poslancov, proti bolo 14 poslancov a zdržalo sa hlasovania 91 poslancov, – za Róbert Suja hlasovalo za 27 poslancov, proti hlasovalo 20 poslancov a zdržalo sa hlasovania 78 poslancov. Na voľbu predsedu Najvyššieho kontrolného úradu Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že vo verejnom hlasovaní bol za predsedu Najvyššieho kontrolného úradu Slovenskej republiky zvolený z navrhovaných kandidátov pán Ľubomír Andrassy. Overovatelia poverujú svojho člena Moniku Kaveckú oznámiť výsledok hlasovania Národnej rade Slovenskej republiky. Ďakujem.
Chmel, Rudolf, poslanec NR SR (2014-01-30):
Ďakujem pekne. Poprosil by som vás, vážená pani podpredsedníčka Národnej rady, o inštaláciu videoprojekcie, keďže chcem uviesť krátky dvojminútový videošot. A sľubujem vám, že nejde o zábery z kongresu strany SMER, ale ide o, ako sa tomu za mojich mladých čias pekne hovorilo, kultúrnu vložku. Keďže tu je aj pán minister kultúry a je to v jeho oblasti najbližšie, tak som si dovolil vybrať jeden krátky šot, poprosím techniku keby ho spustila. Ďakujem pekne.
Zmajkovičová, Renáta, podpredsedníčka NR SR (2012-12-17):
Ďakujem pán minister. Teraz poprosím spravodajcu, ktorého určil navrhnutý gestorský výbor pre pôdohospodárstvo a životné prostredie, poslanca Mariana Záhumenského, aby zaujal svoje miesto. Nech sa páči, pán poslanec.
Šefčík, Marek, poslanec NR SR (2022-10-21):
Ďakujem pekne za slovo. Pán Osuský, ja som tak tušil, že vy vystúpite v tejto téme a že to takto pekne poviete. Ja by som chcel zostručniť jednu dôležitú myšlienku, ktorou SMER a im podobní kŕmia Slovensko už viac ako pol roka od začiatku vojny. Hovoria o tom, že dodávanie zbraní keď prestane na Ukrajinu, keď prestane pomoc Ukrajine z demokratického sveta, tak sa vojna skončí. To, aby sa vojna skončila, na to, aby sa vojna skončila, sú dve cesty. Buď sa Ukrajina vzdá a ako taká ako krajina zanikne, alebo agresor z Ruska, agresor Putin a terorista, ako ste ho nazvali, stiahne svoju armádu. On, ktorý najviac zbraní dodal na Ukrajinu na zabíjanie iných, na zabíjanie ľudí, stiahne tieto zbrane a nechá Ukrajinu žiť. Iba toto, toto sú iba dve cesty, ktoré vedú k ukončeniu vojny. My chceme tú druhú. SMER chce tú prvú, aby Ukrajina zanikla.
P. Paška, predseda NR SR: (2009-12-01):
(Hlasovanie.) 137 prítomných, 82 za, 54 sa zdržalo, 1 nehlasoval. Sme v treťom čítaní . Otváram rozpravu. Nie je záujem o rozpravu. Vyhlasujem ju za skončenú a budeme hlasovať.
Nicholsonová, Lucia, poslankyňa NR SR (2012-05-09):
Ďakujem veľmi pekne. Pán minister, ja vidím, že tá moja osobná angažovať vám nedá spávať, tak ja niekoľko tých vecí vymenujem. Ja si asi nespomeniem na všetky, ale niekoľko vymenujem. Ja som zohnala najlepšieho očného chirurga pre slepého rómskeho chlapca, ktorý žil v obci Sása-Lomno v zemľanke, a kvôli tomu, aký bol hrozne zanedbaný jeho zdravotný stav, pretože matka nedokázala dochádzať desať kilometrov a viac do Zvolena k očnému lekárovi, ten chlapec oslepol. Rezervovala som hotel, zaplatila som hotel, zohnala som očného chirurga. Druhá vec, zamestnala som jednu z rómskych sestier Samkových ako svoju poradkyňu. Musím povedať, že bola obrovským prínosom, ak si spomínate, to bol medializovaný prípad dvoch rómskych sestier, ktoré mali dve vysoké školy, a nedokázali sa zamestnať. Takže ja som túto možnosť využila, musím povedať, že to boli veľmi dobre investované peniaze. Ďalšia vec, za môjho pôsobenia na ministerstve som zorganizovala dve alebo tri veľké zbierky šatstva, školských potrieb a hračiek pre deti zo sociálne vylúčených spoločností, ktoré sme potom nosili do osád. A ja mám skutočne prejdených väčšinu zo sedemsto rómskych separovaných, segregovaných osídlení. A keď tam idem, tak komunikujem predovšetkým s ľuďmi zo sociálne vylúčených spoločenstiev, mám medzi nimi niekoľko, nenazvala by som ich priateľov, ale veľmi spriaznených duší.
Laššáková, Jana, podpredsedníčka NR SR (2014-11-09):
S reakciou pán poslanec Lipšic, nech sa páči.
Drábiková, Lucia, poslankyňa NR SR (2021-10-07):
Pán predsedajúci, dajte, prosím, hlasovať o treťom pozmeňujúcom návrhu poslanca Lukáša Kyselicu.
Kollár, Boris, predseda NR SR (2022-10-04):
Prosím, prezentujme sa a hlasujeme. (Hlasovanie.) Prítomných 131 poslancov, za 108, proti žiadny, zdržalo sa 21, 2 nehlasovali. Uvedený návrh sme schválili.
P. Pavlis, poslanec: (2009-11-05):
Na základe odporúčaní gestorský výbor odporúča hlasovať o pozmeňujúcich a doplňujúcich návrhoch nasledovne: o bodoch 1 až 4, 6, 8, 9, 11, 13, 15, 16, 18 a 19 hlasovať spoločne s odporúčaním schváliť; o bodoch 5, 7, 10, 12, 14, 17 hlasovať spoločne s odporúčaním neschváliť. Gestorský výbor na základe stanovísk výborov vyjadrených v ich uzneseniach uvedených v spoločnej správe a stanovísk poslancov gestorského výboru vyjadrených v rozprave k tomuto návrhu zákona odporúča Národnej rade vládny návrh zákona o niektorých opatreniach týkajúcich sa strategických spoločností schváliť v znení schválených pozmeňujúcich návrhov uvedených v spoločnej správe. Pani predsedajúca, skončil som, prosím, otvorte rozpravu.
Nicholsonová, Lucia, podpredsedníčka NR SR (2016-05-24):
Ďakujem veľmi pekne. Pán poslanec, na vaše vystúpenie chcú reagovať traja páni poslanci s faktickými poznámkami. Pán poslanec Pčolinský, nech sa páči, máte slovo.
Gy. Juhász, poslanec: (2009-06-24):
Úvodom chcem uviesť, že poslanci Strany maďarskej koalície  – Magyar Koalíció Pártja nevidia dôvod na skrátené legislatívne konanie, takže určite tento návrh nepodporíme. A tu je vysvetlenie. Čo hovorí rokovací poriadok Národnej rady Slovenskej republiky v § 89 o skrátenom legislatívnom konaní? Opakuje sa to na každej schôdzi Národnej rady, ale nezaškodí si to ešte raz prečítať, aby to už utkvelo aj v pamäti členov vlády. Citujem, kedy môže vláda využiť skrátené legislatívne konanie? „Za mimoriadnych okolností, keď môže dôjsť k ohrozeniu základných ľudských práv a slobôd alebo bezpečnosti, alebo ak hrozia štátu značné hospodárske škody. Národná rada sa môže na návrh vlády uzniesť na skrátenom legislatívnom konaní o návrhu zákona.“ Preštudoval som pozorne dôvodovú správu za tie dve hodiny, čo som ju mal k dispozícii, lebo aj to je asi nový trend v Národnej rade, že návrhy zákonov sa rozdajú po hlasovaní o 11.00 hodine a rokuje sa o nich o 14.00 hodine. Keď môj kolega pán poslanec Iván Farkas na úvod tejto schôdze parlamentu požiadal o zaradenie bodu do programu o revidovaní štátneho rozpočtu, tak bol poučený, že je to zákon a musí byť predložený podľa legislatívnych pravidiel pred schôdzou parlamentu. Myslíme si, že ak vláda Slovenskej republiky to myslí so spravovaním štátu úprimne, tak aj tento zákon mal byť predložený podľa legislatívnych pravidiel buď pred touto schôdzou, alebo až na nasledujúcej schôdzi, lebo pre nás argumenty, že prijatie novely zákona o verejnom obstarávaní v skrátenom legislatívnom konaní sa navrhuje z dôvodu, že existujú mimoriadne okolnosti a v prípade jej neprijatia hrozia štátu značné hospodárske škody sú nedostačujúce, pričom za dôvod v dôvodovej správe sa uvádza, že v prípade, ak by k prijatiu navrhovanej zmeny neprišlo, komerčné banky by finančné prostriedky na realizáciu vyššie uvedeného projektu v dohľadnom čase neposkytli. Tieto argumenty sú pre nás nedostačujúce. Myslíme si, že na Slovensku treba budovať diaľničnú sieť, ale určite nie za každú cenu, ako to spomínal aj môj predrečník. Ešte raz zdôrazňujem v mene klubu poslancov Strany maďarskej koalície, že poslanci nášho klubu nebudú hlasovať za toto skrátené legislatívne konanie. Ďakujem pekne.
Stančík, Andrej, poslanec NR SR (2021-07-23):
Ďakujem za slovo. Ja márne čakám dňa, kedy kolegovia z opozície prídu s nejakým riešením. Naozaj s reálnym riešením pandémie, pretože od začiatku vy všetko spochybňujete, či je to testovanie, či je to zatváranie, či je to očkovanie. Tu istú chvíľku vy ste propagovali ivermektín ako nejaký svätý grál boja proti COVID-u, ktorý sme používali asi ako jediní v Európe a to aj tak experimentálne, a na konci aj tá veľká štúdia o ivermektíne bola vlastne klamstvom, takže, ako sme hovorili, nemá to žiadny účinok. Ale o očkovaní vy buď zavádzate, alebo jednoducho neviete. Pretože vy ste hovorili, že ale v Británii a v Izraeli sú zaočkovaní, a napriek tomu sú ľudia nakazení. Veď v poriadku, áno, keď ste povedali á, povedzte aj to bé. A to bé je, že Británia môže otvárať napriek tomu, že má 50-tisíc nakazených denne. A to z jedného jediného dôvodu, že ľudia tam nekončia v nemocniciach a ľudia tam nezomierajú. Pretože napriek tomu, že ste očkovaný, tak sa nikdy nehovorilo, že ten COVID nedostanete. Už od začiatku vedci viedli debaty, či bude aj očkovaný môcť prenášať COVID. A áno, môže, tá šanca je asi desaťkrát nižšia ako nezaočkovaný, čo má COVID. Ale tá hlavná pointa očkovania je, aby sme zabránili ťažkým priebehom COVID-u, aby sme odľahčili naše nemocnice a aby sme zabránili hromadnému zomieraniu ľudí. A to vy buď nechápete, alebo to chápete a naďalej klamete svojim voličom, pretože každá dezinformácia je dobrá v mene získania politických bodov. Ďakujem.
Pčolinský, Peter, podpredseda NR SR (2023-06-22):
Ďakujem, pán predseda. Vyčerpali sme otázky na predsedu vlády a budeme pokračovať. Pán premiér, vy tým pádom môžte ísť, pokiaľ nechcete tu ostať. Majte sa, ďakujem pekne. (Predsedajúci si s predsedom vlády podali ruky.) A pokračujeme odpoveďami dočasne poverených členov vlády na otázky poslancov podľa vyžrebovaného poradia. Dnes je rekordérom poslanec Miloš Svrček, takže prvá otázka poslanca Svrčeka, ktorý je v sále, je na dočasne povereného ministra investícií, regionálneho rozvoja a informatizácie Petra Balíka, ktorého zastupuje pán minister Bíreš. Otázka znie: „Akými konkrétnymi krokmi ide váš rezort pomôcť okresu Martin a aké príležitosti prinášajú nové eurofondy pre samosprávy v dotknutom okrese?" Nech sa páči.
M. Číž, podpredseda NR SR: (2007-03-23):
(Hlasovanie.) Prítomných 131 poslancov, za návrh 130, nehlasoval 1. Konštatujem, že tento návrh sme schválili.
Šeliga, Juraj, podpredseda NR SR (2021-03-31):
Ďakujem pekne. Otváram rozpravu, do ktorej som dostal jednu písomnú prihlášku od pána poslanca Vetráka. Ešte predtým sa prihlásil pán navrhovateľ Lehotský. Nech sa páči, máte slovo.
Zmajkovičová, Renáta, podpredsedníčka NR SR (2014-10-30):
Ďakujem, pán poslanec. Dávam slovo spravodajkyni, ktorú určil navrhnutý gestorský výbor pre sociálne veci, poslankyni Monike Gibalovej, nech sa páči.
Mihál, Jozef, poslanec NR SR (2017-12-01):
Ďakujem za slovo. Chcem veľmi pekne poďakovať kolegyni Janke Cigánikovej za jej aktivitu v priebehu minulého týždňa, pretože ja osobne napríklad len vďaka tomu, že si sa snažila medializovať aspoň ty to, čo sa dialo na zdravotníckom výbore, som sa dozvedel o týchto šialených návrhoch, ktoré priniesol minister Drucker a predložil ich rukami a ústami koaličných poslancov a vlastne vďaka tvojej aktivite sa aj verejnosť mohla dozvedieť o tom, čo sa vlastne deje. Ďakujem.
Zmajkovičová, Renáta, podpredsedníčka NR SR (2014-04-02):
Teraz dávam slovo spravodajcovi, ktorého určil navrhnutý gestorský ústavnoprávny výbor, poslancovi Martinovi Poliačikovi. Nech sa páči.
Šimečka, Michal, podpredseda NR SR (2024-01-24):
Pán poslanec Dostál.
Kollár, Boris, predseda NR SR (2023-05-18):
Prosím, prezentujme sa a hlasujeme. (Hlasovanie.) Prítomných 140, za 58, proti žiadny, 73 sa zdržalo a 9 nehlasovali. Konštatujem, že Národná rada sa uzniesla, že nebude pokračovať v rokovaní o tomto návrhu. Teraz budeme hlasovať v druhom čítaní o návrhu poslanca Čepčeka na vydanie zákona, ktorým sa mení a dopĺňa Civilný sporový poriadok (tlač 1447), bod 93 schváleného programu. Prosím spravodajcom... spoločným spravodajcom je člen ústavnoprávneho výboru poslanec Boris Susko, prosím ho, aby hlasovanie uvádzal. (Hlasovanie o návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon č. 160/2015 Z. z. Civilný sporový poriadok v znení neskorších predpisov , tlač 1447.)
Laššáková, Jana, podpredsedníčka NR SR (2014-04-02):
S reakciou pán poslanec Matovič. Nech sa páči.
Matovič, Igor, poslanec NR SR (2017-03-28):
Pán predsedajúci, v mene troch poslaneckých klubov, OĽANO, SaS a SME RODINA, dávam návrh na zvolanie poslaneckého grémia. Ihneď.
Figeľ, Ján, podpredseda NR SR (2012-08-09):
Nech sa páči, pán poslanec Viskupič.
Jurinová, Erika, podpredsedníčka NR SR (2014-01-29):
Pán poslanec, na vaše vystúpenie sú dve faktické poznámky. Uzatváram možnosť prihlásiť sa. Nech sa páči, pani poslankyňa Vášáryová.
Blanár, Juraj, podpredseda NR SR (2022-05-06):
Ďakujem, pán spravodajca. Otváram všeobecnú rozpravu. Do rozpravy som dostal jednu písomnú prihlášku za poslanecký klub, poverený člen vystúpi pán poslanec Ján Richter, avšak predtým požiadal o slovo v rozprave pán spravodajca, ktorému udeľujem slovo a potom bude nasledovať pán poslanec Richter. Nech sa páči, pán spravodajca.
Pčolinský, Peter, poslanec NR SR (2017-06-15):
Tak môžme zajtra pokračovať ráno.
Hlina, Alojz, poslanec NR SR (2024-01-10):
Pán Kéry, vravíte, že ste mali, že ste chceli zostať ticho, podľa mňa ste mali zostať ticho. A viete, s pánom Burdom kedykoľvek na hocijakú diskusiu, hej, nepredstavuje pre mňa žiadnu autoritu, ani, ani znalca práva. Chcem sa poďakovať všetkým kolegom, ktorí na mňa reagovali. Tam na zaujalo to, čo spomínal myslím pán Grendel, že prijali toho 940. z 950., pre Kristove rany, dúfam, že nebude z neho sudca. Viete, že, že, viete, že to ide, normálne ide z toho strach, hej, že teda že ak sa 950 ľudí hlásilo a on bol 946., podľa mňa on tam nenapísal, ani sa podpísať nevedel, hej, čiže neviem, viete, že ako mohlo byť to skóre tých výsledkov a nakoniec ho v tom odvolaní zobrali. A teraz si predstavte, že ten človek sa bude, bude niekde chodiť v tom priestore, bude, ja neviem, právnika robiť, nedajbože sudcu. A ja takto poviem, že ak sa hovorí, že Rím zachránili husi, hej, pred Hannibalom, tak rozmýšľam, že či by nezachránili tie záchody, Slovensko pred tým, aby sa nestalo rajom zločinu a chodí mi po rozume taký procedurálny návrh, že teda by sme prerušili rokovanie o Trestnom zákone a celkovo schôdzi, že kým sa nevyrieši tá záležitosť s tými WC. A teraz si zoberte, že ten procedurálny, keby som dal, oni by o ňom dali hlasovať a teda by, samozrejme, nesúhlasili s tým, ale oni by tým vlastne úplne flagrantne, oni úplne jasne, nespochybniteľne hovorili a ukázali celému Slovensku, že pre nich zákony neplatia. Lebo zákon hovorí jasne, že vo verejných budovách sociálne zariadenia musia, naozaj že musia byť odvetrané. A vy keby ste teda neakceptovali ten procedurál, tak by ste vlastne hovorili, u nás to neplatí. Chodí mi to po rozume, neviem, či s tým niečo neurobím. Ďakujem pekne. (Potlesk.)
B. Bugár, podpredseda NR SR: (2002-05-17):
(Hlasovanie.) Prítomných 94 poslancov, za návrh hlasovalo 92, zdržal sa 1, nehlasoval 1. Konštatujem, že Národná rada pridelila návrh zákona výborom, určila gestorský výbor, ako aj lehotu výborom na prerokovanie tohto návrhu v druhom čítaní. Spravodajcom je pán poslanec Slaný. Nech sa páči. J. Slaný, poslanec: Ďakujem za slovo. Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Jančula, Tibor, poslanec NR SR (2016-03-23):
Sľubujem. (Potlesk.)
Grendel, Gábor, podpredseda NR SR (2021-09-22):
Pán poslanec Šutaj Eštok.
Kollár, Boris, predseda NR SR (2022-09-30):
Ďakujem pekne. Chce reagovať na faktickú pán poslane Filip Kuffa? Nech sa páči.
Sopko, Miroslav, poslanec NR SR (2017-09-19):
Ďakujem za slovo. Vážený pán predsedajúci, dajte, prosím, hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Blaha, Ľuboš, poslanec NR SR (2020-09-23):
Pán kolega, správne ste pripomenuli, že to bola Dzurindova pravicová vláda, ktorá tu sprivatizovala energetiku. Bol to Ivan Mikloš, ktorému robil tento pán, Richard Sulík, poradcu, ktorý tu rozkrádal naše strategické majetky. Gorily tu rozkrádali Slovensko a Sulík im pri tom asistoval. A dneska tu dal prejav ako zanietený zväzáčik. Ja som mal chvíľku pocit, že sa premenil na marxistu-leninistu, ako tu velice obhajoval štátne vlastníctvo. Ale vlastne nepovedal odborne absolútne nič. Iba tu nadával na Roberta Fica ako malé decko, ktoré bolo prichytené pri lúpeži. Toto dneska predviedol Richard Sulík. A to, čo on pácha, to je ekonomická vlastizrada. Najmä v čase koronakrízy, keď sa tu zatvárajú hranice a do problémov sa dostáva globálna ekonomika, tak si, logicky, každý štát potrebuje posilňovať svoju kontrolu nad ekonomikou a v tomto čase on Nemcom, Nemcom za pár šupiek odovzdáva strategické majetky Slovenskej republiky. Toto je ekonomická vlastizrada. A ešte hovoria, že štát je zlý vlastník. Toto je tá neoliberálna mantra, že štát je zlý vlastník. Pán Sulík, dneska ste vy ten štát. Čiže vy vlastne o sebe hovoríte, že ste zlý vlastník. No áno, ste ekonomický patlal, ale prosím vás, kvôli vášmu ekonomickému diletantizmu neobetujte národné záujmy Slovenskej republiky, buďte taký láskavý. Štát nie je zlý vlastník, ale vy ste ekonomický vlastizradca. Ďakujem pekne.
Svrček, Miloš, poslanec NR SR (2022-06-22):
Áno, ďakujem pekne za slovo, pán predsedajúci. Ja môžem len kvitovať a môžem poďakovať pani poslankyniam Hatrákovej a Hajšelovej, že predložili tento návrh zákona, pretože aj v minulosti sa stalo mnoho prípadov, keď pri zásahoch orgánov činných v trestnom konaní boli pri zásahu aj maloleté osoby a deti a doslova došlo k miereniu samopalov na tie deti a majú fakt, že, doslova doživotné traumy a psychické traumy z takéhoto úkonu zo strany OČTK. Myslím si, že je nepopierateľné množstvo a množstvo aj odborných článkov, aj výstupov zo strany akademickej obce, ktoré potvrdzujú, že by sa malo v takýchto prípadoch osobitne postupovať, ak sú tam prítomné v týchto miestnostiach zásahu OČTK maloleté osoby. Takže za mňa určite áno, ja som veľmi rád, že ste prišli, kolegyne, s takýmto návrhom a verím, že každý príčetný človek v tomto pléne podporí tento návrh. Ďakujem pekne.
Sedlák, Justín, poslanec NR SR (2024-04-24):
Vážení pán predsedajúci, vážené panie poslankyne, páni poslanci, predkladám spoločnú správu výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky so Ženevským aktom Lisabonskej dohody o určeniach pôvodu a zemepisných označeniach, tlač 201a. Predseda Národnej rady Slovenskej republiky rozhodnutím č. 212 29. februára 2024 pridelil návrh prerokovania ústavnoprávnemu výboru a výboru pre hospodárke záležitosti. Za gestorský výbor určil výbor pre hospodárske záležitosti. Ústavnoprávny výbor navrhol o návrhu, navrhol, o návrhu rokoval 11. apríla 2024 a prijal uznesenie č. 69. Výbor pre hospodárske záležitosti o návrhu rokoval 9. apríla 2024 a prijal uznesenie č. 38. Obidva výbory odporučili Národnej rade Slovenskej republiky podľa čl. 86 písm. d) Ústavy Slovenskej republiky vytvoriť súhlas so Ženevským aktom Lisabonskej dohody o označeniach pôvodu a o zemepisných označeniach a rozhodnúť, že ide o medzinárodnú zmluvu podľa článku čl. 7 ods. 5 Ústavy Slovenskej republiky, ktorá má prednosť pred zákonmi. Gestorský výbor taktiež odporúčal Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas so Ženevským aktom Lisabonskej dohody o označeniach pôvodu a zemepisných označeniach a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Spoločná správa výborov o prerokovaní návrhu vrátane návrhu uznesenia Národnej rady Slovenskej republiky bola schválená uznesením gestorského výboru č. 44 zo 16. apríla 2024. Týmto uznesením ma výbor zároveň poveril, aby som informoval o výsledku rokovania výborov, odôvodnil návrh a stanovisko gestorského výboru uvedené v spoločnej správe a predniesol návrh uznesenia Národnej rade Slovenskej republiky. Pán predsedajúci, prosím, otvorte rozpravu.
Zmajkovičová, Renáta, podpredsedníčka NR SR (2013-06-20):
Dávam slovo spravodajkyni, ktorú určil navrhnutý gestorský výbor pre sociálne veci, poslankyni Viere Šedivcovej. Nech sa páči, pani spravodajkyňa.
P. Hrušovský, predseda NR SR: (2005-12-07):
(Hlasovanie.) 131 prítomných, 77 za návrh, 48 proti, 6 sa zdržalo. Národná rada návrh zákona schválila . Teraz dávam slovo pánovi predsedovi finančného výboru a prosím ho, aby z poverenia výboru predložil Národnej rade návrhy hlasovaní k prerokúvanému vládnemu návrhu zákona, ktorým sa mení a dopĺňa zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 523/2004 Z. z. o rozpočtových pravidlách verejnej správy. Nech sa páči, pán predseda, máte slovo.
Z. Kramplová, poslankyňa: (2008-11-04):
Správu o štátnej politike starostlivosti o Slovákov žijúcich v zahraničí pridelil predseda Národnej rady svojím rozhodnutím z 2. októbra na prerokovanie výboru pre kultúru a médiá, výboru pre ľudské práva, národnosti a postavenie žien a zahraničnému výboru. Za gestorský výbor určil zahraničný výbor. Výbor pre ľudské práva, národnosti a postavenie žien na svojom rokovaní 14. októbra 2008 neprijal k uvedenému materiálu žiadne uznesenie, pretože nebol uznášaniaschopný. Výbor pre kultúru a médiá uznesením č. 156 a zahraničný výbor uznesením č. 118 odporučili Národnej rade Slovenskej republiky vziať na vedomie uvedenú správu spolu s návrhom programu štátnej politiky. Gestorský výbor na základe výsledku rokovania výborov a stanovísk poslancov gestorského výboru odporúča Národnej rade vziať na vedomie Správu o štátnej politike starostlivosti o Slovákov žijúcich v zahraničí. Spoločná správa výborov bola schválená uznesením zahraničného výboru z 20. októbra 2008 č. 120. Týmto uznesením som súčasne bola splnomocnená plniť funkciu spravodajcu. Toľko, pani predsedajúca, k spoločnej správe a prosím, aby ste otvorili rozpravu k uvedenému bodu.
B. Bugár, podpredseda NR SR: (2003-02-26):
M. Murgaš, poslanec: Pán kolega Banáš, vy veľmi rád používate také zvukomalebné prirovnania. Aj teraz ste použili nejaké. Len mňa šokuje vaša neznalosť európskych dejín. Každý maturant totižto vie, že v 14. a 15. storočí nebolo ani žiadne Švajčiarsko a neboli ani žiadne kantóny. Odporúčam vám preto, preštudovať si európske dejiny. Ďakujem.
Kuffa, Štefan, poslanec NR SR (2020-07-15):
Ďakujem za slovo. Je to taká slovná prestrelka. Ale ročne vraždíme na Slovensku vyše 7-tisíc detí. Je to 1 400-tisíc detí na Slovensku za posledné roky. Tie deti nám tu jednoducho chýbajú. Vieme to všetci veľmi dobre. Plačeme tuná nad migračnou krízou. Samozrejme, je pohodlnejšie hotového človeka 20-ročného alebo 25-ročného, ktorý má vzdelanie, ktorý má zručnosti, ktorý má možno vysokoškolské vzdelanie, keď si tak pamätám, pár rokov dozadu pani Merkelová povedala, veď tu sú medzi nimi lekári, inžinieri. A čo my vykrádame krajiny tretieho sveta, aby sme ten intelekt im ešte ukradli? Už sme vykradli bohatstvá, národné bohatstvá týmto národom, tak im vykradnime ešte aj ten intelektuálny potenciál, ktorý tam majú! Vôbec sa nehanbíme ani to povedať. Samozrejme, 20 rokov starať sa o dieťa, vychovávať ho a možno odmalička, je to veľmi prácne. Ale tie deti nám chýbajú. Ja som to povedal a poviem to znova, asi psy a mačky sa budú o nás starať, keď budeme na dôchodku a budeme potrebovať pomoc. Chcem ti, pán kolega, poďakovať za tvoje svedectvo, ktoré si tuná dal, lebo naozaj zachrániť jeden ľudský život je veľká vec. Ale nemusíš sa až tak viniť, lebo každý človek postupne prechádza nejakým tým procesom. Aj to, čo ti tu vykrikovali títo kolegovia. Áno, z mladíckej nerozvážnosti človek všeličo urobí a všeličo vykoná a urobíme aj mnohé chyby. Ale ja som počul tie, tie svoje, tvoje slová ľútosti a toto si vysoko cením na rozdiel tuná od týchto morálnych etalónov, ktorí budú vykrikovať o nejakom vzdelaní! Prosím vás pekne, pozrite sa na ministra školstva pána Gröhlinga, ktorý tuná plagiát napíše! V inej krajine by dávno odstúpil takýto minister! Toto je vzor pre vysokoškolských, týchto, študentov, ktorí študujú? Však odpíš, všetko skopíruj! Aj... (Prerušenie vystúpenia časomerom.)